Hannen er en middelsstor (21-32 millimeter), blank, svart hjortebille. Hannen har forholdsvis korte, kraftige, kniveformede, sagtakkede kjever som er oppoverbøyde sett fra siden. Hodet er firkantet, med et lite utskudd over hvert fasettøye. Pronotum er tydelig innsnevret ved roten. Kroppen er blank, knapt synlig punktert. Hunnen ligner hannen bortsett fra at den ikke har de forstørrede kjevene og er noe blankere.